การประกอบธุรกิจของแต่ละสายผลิตภัณฑ์

1.  ธุรกิจอสังหาริมทรัพย์

บริการที่ปรึกษาพัฒนาอสังหาริมทรัพย์

บริษัทให้บริการที่ปรึกษาทางด้านการพัฒนาอสังหาริมทรัพย์โดยเน้นธุรกิจโรงแรมและที่อยู่อาศัยเป็นหลัก
การบริการครอบคลุมถึงการจัดหาโครงการ การทำรายงานการตรวจสอบสถานะ การทำวิจัยตลาด
การศึกษาความเป็นไปได้ การวิเคราะห์ทางการเงิน การจัดโครงสร้างเงินทุน
การบริหารโครงการ การออกแบบโครงการ การวางผังโครงการ การตลาดและการขาย
รวมถึงการให้บริการที่ปรึกษาด้านกลยุทธ์การดำเนินธุรกิจ

กลุ่มลูกค้าเป้าหมายหลักคือ นักลงทุนต่างชาติที่สนใจลงทุนร่วมกับหุ้นส่วนทางธุรกิจในประเทศไทย
ซึ่งลูกค้ากลุ่มนี้มีความต้องการที่จะได้รับการบริการในคุณภาพสูงในระดับมาตรฐานสากลเพื่อให้มั่นใจได้ว่าการลงทุนนั้นๆ
จะประสบความสำเร็จ
ทางบริษัทมีความเชื่อมั่นว่าทรัพยากรบุคคลของบริษัทโดยเฉพาะผู้บริหารและพนักงานในตำแหน่งหลักมีความสามารถที่จะตอบสนองความต้องการของลูกค้าได้อย่างแน่นอน
นอกจากนี้บริษัทยังมุ่งการบริการไปที่กลุ่มนักลงทุนในประเทศและเจ้าของโครงการที่ต้องการหาผู้ร่วมทุนหรือผู้สนับสนุนทางเงินทุน
โดยบริษัทสามารถให้บริการตั้งแต่ขั้นตอนการคัดเลือก การประเมิน
ไปจนถึงการพิจารณาเลือกผู้ร่วมธุรกิจ

ด้วยชื่อเสียงของบริษัทในเรื่องบริการให้คำปรึกษาทางด้านอสังหาริมทรัพย์
อีกทั้งการที่ได้รับความไว้วางใจจากลูกค้ารายหนึ่งในการให้คำปรึกษากับโครงการพัฒนาโรงแรมในประเทศบังคลาเทศ
บริษัทคาดว่าจะมีรายได้จากบริการนี้จากโครงการในต่างประเทศมากขึ้นในอนาคต
ถึงแม้ว่าจะยังน้อยกว่ารายได้จากโครงการในประเทศไทยก็ตาม

รายได้จากการบริการนี้ขึ้นอยู่กับขอบเขตการให้บริการและความซับซ้อนของงาน
อย่างไรก็ตามบริษัทจะคำนวณค่าบริการตามระยะเวลาที่ให้บริการและคำนวณรายได้เป็นอัตราร้อยละจากมูลค่าทั้งหมดของโครงการ

การพัฒนาและลงทุนในอสังหาริมทรัพย์

บริษัทมิได้มุ่งที่จะให้การพัฒนาและลงทุนในอสังหาริมทรัพย์เป็นธุรกิจหลักและเป็นรายได้หลักของบริษัท
เนื่องจากบริษัทมิได้ต้องการจะเป็นเพียงผู้พัฒนาโครงการแบบทั่วๆ ไป
แต่อย่างไรก็ตามบริษัทมีความพร้อมที่จะทำการลงทุนโดยตรงในโครงการอสังหาริมทรัพย์ที่มีผลตอบแทนชัดเจนมากกว่าการลงทุนทั่วไป
รวมถึงการเจาะตลาดเฉพาะกลุ่ม การนำไปสู่ธุรกิจอื่นๆ และการขยายโอกาสทางธุรกิจ

บริษัทจะเน้นธุรกิจโรงแรม โดยเฉพาะในบริษัท เร้ดแพลนเนตโฮเต็ล
รวมไปถึงการให้คำปรึกษากับโครงการขนาดใหญ่ในเขตกรุงเทพมหานคร

2.  ธุรกิจให้บริการด้านสื่อ (มีเดีย)

ธุรกิจการให้บริการเสริมสําหรับผู้ใช้โทรศัพท์เคลื่อนที่ (Wireless Value Added Service)

บริษัทเป็นผู้จัดหา รวบรวม พัฒนาข้อมูล เพื่อให้บริการเสริมกับผู้ใช้โทรศัพท์เคลื่อนที่
ซึ่งสามารถแบ่งตามลักษณะข้อมูลบริการเสริมได้เป็น 2 ลักษณะ ได้แก่

บริษัทให้บริการ และพัฒนาธุรกิจการให้บริการเสริมสําหรับผู้ใช้โทรศัพท์เคลื่อนที่ (Wireless
Value Added Service) ซึ่งสามารถแบ่งตามประเภทธุรกิจ 2 กลุ่ม ได้แก่
การให้บริการส่งข้อมูลบริการเสริมแบบพิเศษ (Premium Content) และการให้บริการส่งข้อ
มูลบริการเสริมแบบพื้นฐาน (Basic Content)
โดยการให้บริการทั้งสองประเภทนี้จะถูกส่งข้อมูลผ่านผู้ให้บริการโทรศัพท์เคลื่อนที่เป็นพิเศษ
นอกเหนือจากบริการปกติ
การให้บริการเสริมประเภทนี้ทำให้ผู้ใช้โทรศัพท์เคลื่อนที่ก้าวข้ามการใช้โทรศัพท์เพื่อติดต่อสื่อสารทั่วไป
หากแต่ผู้ใช้บริการโทรศัพท์เคลื่อนที่สามารถรับรู้ถึงข้อมูลข่าวสาร
รวมทั้งความบันเทิงผ่านโทรศัพท์มือถือรายได้จากธุรกิจประเภทนี้มาจากการแบ่งรายได้ตามที่ระบุไว้ในสัญญากับผู้ให้บริการโทรศัพท์เคลื่อนที่แต่ละราย

ธุรกิจ Interactive Media

เมื่อธุรกิจการให้บริการเสริมสําหรับผู้ใช้โทรศัพท์เคลื่อนที่ (Wireless Value Added Service)
มาถึงจุดอิ่มตัว
บริษัทจึงมองหาเทคโนโลยีใหม่ๆที่จะสามารถตองสนองความต้องการของลูกค้าแต่ละรายได้ดีขึ้น ในปี
2552 บริษัทได้จัดหาเทคโนโลยีสื่อแบบ Interactive
ที่นำสมัยซึ่งสามารถทำงานได้ดีกว่าเทคโนโลยีอื่นๆ ที่มีอยู่ในตลาดในขณะนั้น
และด้วยเทคโนโลยีพิ้นฐานนี้เอง บริษัทได้พัฒนาแอพพลิเคชั่นที่หลากหลาย
ที่สามารถตอบสนองความต้องการของลูกค้าได้หลากหลายขึ้น และในปัจจุบัน
บริษัทมีฐานลูกค้าสองประเภท ซึ่งกลุ่มแรกนั้นคือลูกค้าตรงที่ใช้บริการ Interactive Media
ของบริษัท และอีกกลุ่มหนึ่งคือผู้ประกอบการรับจัดงานกิจกรรมต่างๆ
ที่ใช้บริการของเราเป้นส่วนหนึ่งของงานที่ผู้ประกอบการเหล่านั้นทำให้ลูกค้าของตัวเอง

3.  ธุรกิจให้บริการด้านการลงทุน (Private Equity)

ธุรกิจวาณิชธนกิจ (Investment Banking)

ด้วยความเชี่ยวชาญในการจัดการการลงทุน บริษัทให้บริการให้คำปรึกษากับลูกค้าที่มีข้อจำกัด
หรือขาดความเชี่ยวชาญในด้านใดด้านหนึ่งที่เกี่ยวข้องกับการลงทุน ซึ่งอาจจะเป็น
การวางโครงสร้างการลงทุน การจัดหาแหล่งเงินทั้งที่เป็นเงินกู้และเงินทุน
การศึดษาความเป็นไปได้ทางการเงิน การวางแนวคิดการลงทุน หรือการเจรจาต่อรองสัญญาต่างๆ
บริการด้านวาณิชธนกิจมีแนวโน้มการเติบโตที่ดี
เนื่องจากมีบริษัทหรือนักลงทุนหลายรายที่มีแนวคิดทางธุรกิจที่ดี
แต่ยังขาดทักษะในด้านใดด้านหนึ่งซึ่งมีความจะเป็นที่จะทำให้การลงทุนนั้นประสบความสำเร็จ
รายได้จากบริการนี้จะอยู่ในรูปแบบผสมผสานระหว่างค่าจ้างที่ตายตัว
และที่ผันแปรตามความสำเร็จของงาน

บริการจัดการการลงทุน

บริการนี้เป็นบริการที่ต่อเนื่องจากบริการวาณิชธนกิจ
บริษัทให้บริการที่เกี่ยวข้องกับการลงทุนของลูกค้าอย่างครบวงจร
ซึ่งทำให้บริษัทเป็นผู้จัดการการลงทุน ของลูกค้านั่นเอง

การลงทุนโดยตรง

กลยุทธประการหนึ่งในการสร้างความเติบโตของบริษัทคือการลงทุนโดยตรงในธุรกิจที่มีศักยภาพที่จะสร้างรายได้
ได้อย่างเข้มแข็ง ซึ่งการลงทุนในแต่ละครั้งจะได้รับการพิจารณาอย่างระมัดระวังและรอบคอบ
ซึ่งการลงทุนเหล่านี้เป็นการสร้างโอกาสให้บริษัทมีธุรกิจหลากหลายประเภท
การลงทุนหลักในขณะนี้คือ บริษัท เร้ดแพลนเนตโฮเต็ล จำกัด
ซึ่งเป็นบริษัทที่ประกอบกิจการพัฒนาโรงแรมราคาประหยัดภายใต้ชื่อ ทูนโฮเต็ลดอทคอม (Tune
Hotels.com) ในห้าประเทศ คือ ประเทศไทย ฟิลิปปินส์ อินโดนีเซีย บังคลาเทศ และจีน
ซึ่งในปัจจุบันบริษัทถือหุ้นคิดเป็น 23.07% ใน บริษัท เร้ดแพลนเนตโฮเต็ล จำกัด
การลงทุนในลำดับต่อมาคือ บริษัทหลักทรัพย์จัดการกองทุน ซีมิโก้
ซึ่งมีใบอนุญาตประกอบการการจัดการกองทุนอย่างครบวงจรจากคณะกรรมการหลักทรัพย์และตลาดหลักทรัพย์
ของประเทศไทย(กลต.) ในปัจจุบันบริษัทถือหุ้นคิดเป็น 25.00% ในบริษัทหลักทรัพย์จัดการกองทุน
ซีมิโก้ กิจการสุดท้ายคือ บริษัท โฟโต้มีดอทคอม จำกัด ซึ่งบริษัทถือหุ้นคิดเป็น 51.00%
บริษัทนี้ให้บริการต็ถ่ายภาพที่ผนวกเข้ากับระบบสังคมออนไลน์ (social-based)
ซึ่งลูกค้าสามารถใช้ตู้ถ่ายภาพเหล่านี้เพื่อส่งเสริมและประชาสัมพันธ์สินค้าและบริการ
และในขณะเดียวกันก้ยังสามารถเก็บข้อมูลของลูกค้าหรือผู้ใช้บริการ เพื่อวัตถุประสงค์ทางการตลาด
หรือการทำวิจัย